Promovisan roman Rabije Mameledžija

Večeras je u Gradskoj biblioteci u Travniku promovisan roman Rabije Mameledžija pod nazivom „Vrijeme zanosa“. Promotori romana bili su Anto Zirdum, Jasmina Hanjalić, te Izudin Šikalo i Amra Penava ispred Izdavačke kuće „Dobra knjiga“ iz Sarajeva koja je izdavač najnovijeg romana naše sugrađanke.

Rabija Mameledžija svoj radni vijek provela je kao prosvjetni radnik,a svoj prvi roman „Gašinci“ objavila je 2007.godine. Godinu dana kasnije objavila je zbirku pjesama za djecu „Školska torba“. „Starac Vlašić i njegova djeca“  knjiga je objavljena 2011. godine. Četvrtu knjigu „Ulica jorgovana“ Rabija je objavila 2013. godine, a drugu knjigu poezijeza djecu „Dječiji svijet u stotinu slika“ 2014. godine.